208. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 32149 της 14-19 Ιουλ. 1994 (ΦΕΚ Β΄ 557) Αύξηση των επιδομάτων ανεργίας σύμφωνα με το άρθρ. 12 του Νομ. 2224/94. Έχοντας υπόψη: 1.Τις διατάξεις της παρ. 2 του άρθρ. 12 και του άρθρ. 18 του Νομ. 2224/94 (ΦΕΚ 112/Α/6.6.94) «Ρύθμιση θεμάτων εργασίας συνδικαλιστικών δικαιωμάτων, υγιεινής και ασφάλειας των εργαζομένων και οργάνωσης Υπουργείου Εργασίας και των εποπτευομένων από αυτό νομικών προσώπων και άλλες διατάξεις». 2.Τις διατάξεις του άρθρ. 29 του Νόμ. 1558/85 «Κυβέρνηση και Κυβερνητικά όργανα». 3.Τη γνώμη του Δ.Σ. του ΟΑΕΔ (αριθ. συνεδρ. 26/12.7.94), αποφασίζουμε: Εγκρίνουμε την αύξηση του ανώτατου ημερήσιου επιδόματος ανεργίας που ισχύει την 31.12.93 κατά 30%, δηλ. από 1894 δρχ. σε 2462 δρχ. και μηνιαίο 61.550 δρχ. Από τις διατάξεις της παρούσας απόφασης, η επιβάρυνση της τακτικής ανεργίας θα ανέλθει κατά μέσο όρο σε 24 δισ. δρχ. λαμβανομένου υπόψη ότι το έτος 1993 η δαπάνη ήταν 80 δισ. δρχ. 